9. Handel med sælprodukter (
Før afstemningen
Hartmut Nassauer
- (DE) Hr. formand! Jeg vil gerne gøre opmærksom på en fejl, der har sneget sig ind i afstemningslisten for Gruppen for Det Europæiske Folkeparti (Kristelige Demokrater) og De Europæiske Demokrater. Der skulle stå, at medlemmerne af gruppen er fritstillet ved den afsluttende afstemning om begge de ændrede forslag og den lovgivningsmæssige beslutning. Jeg beder Dem - og det gælder også gruppen - at huske dette.
Hans-Peter Martin
- (DE) Hr. formand! Jeg vil gerne spørge, hvilken artikel i forretningsordenen der tillader grupper at rette deres afstemningslister her med Deres samtykke? Det er misbrug af de enkelte medlemmers parlamentariske uafhængighed!
